Það er 15,5% fjölgun á milli ára . Fjölmennastir erlendra ríkisborgara hér á landi voru Pólverjar ( 8.488 ) , Litáar ( 1.332 ) , Þjóðverjar ( 984 ) og Danir ( 966 ) , líkt og verið hefur undanfarin ár . " Fram til ársins 2003 voru konur jafnan fjölmennari en karlar í hópi erlendra ríkisborgara . Síðan 2004 hafa karlar hins vegar verið mun fjölmennari en konur meðal erlendra ríkisborgara . Í árslok 2007 voru karlar með erlent ríkisfang 8,1% allra karla en konur með erlent ríkisfang 5,5% allra kvenna .